2008 දී බුෂෙර් ප්‍රතික්‍රියාකාරකයේ සිසිලන පද්ධතියේ ඇති වූ හඳුනාගත නොහැකි දෝෂයක් නිසා එහි වැඩ කටයුතු වසර දෙකකින් පමණ ප්‍රමාද විය. නිව්යෝර්ක් ටයිම්ස් පුවත්පතෙන් කළ හෙළිදරව්වකට අනුව ස්විස් ජාතික පවුලක ඉංජිනේරු පියෙක් හා පුතුන් දෙදෙනෙකු ලිබියාවේ හා ඉරානයේ න්‍යෂ්ටික වැඩසටහන් පිළිබඳව තොරතුරු ලබාගැනීමට සී.අයි.ඒ. සංවිධානයට උපකාර කළ බවත් ඒ සඳහා සී.අයි.ඒ. සංවිධානය ඇමෙරිකානු ඩොලර් මිලියන 10ක් ගෙවා ඇති බවත් වාර්තා විය. නීති විරෝධී න්‍යෂ්ටික අවි වෙළෙඳාම් නිසා ස්විස් රජයෙන් ඇති වූ බලපෑම්වලින් ඔවුන් බේරාගන්නට ද සී.අයි.ඒ. සංවිධානය උපකාර කර ඇති බවත් හෙළිවී ඇත. ඔවුහු ඉරානයේ නටාන්ස් න්‍යෂ්ටික බලාගාරය සඳහා දෝෂ සහිත විදුලි උපකරණ සපයා තිබූ අතර ඒ හේතුවෙන් බලාගාරයට දැවැන්ත අලාභයක් සිදු විය.
ලිබියාවේ හා ඉරානයේ න්‍යෂ්ටික වැඩසටහන් පිළිබඳව තොරතුරු ලබාගැනීමට සී.අයි.ඒ. සංවිධානයට උදව් කල ස්විස් ජාතික පවුලට සී.අයි.ඒ. සංවිධානය විසින් ගෙවන ලද මුදලේ වටිනාකම කොපමණද?
ඇමෙරිකානු ඩොලර් මිලියන 10ක්